title: 2012/586/ES: Eiropas Parlamenta Lēmums ( 2012. gada 10. maijs ) par Eiropas Izglītības fonda 2010. finanšu gada budžeta izpildes apstiprināšanu

text:
               17.10.2012

               LV

               Eiropas Savienības Oficiālais Vēstnesis

               L 286/238

         EIROPAS PARLAMENTA LĒMUMS
   (2012. gada 10. maijs)
   par Eiropas Izglītības fonda 2010. finanšu gada budžeta izpildes apstiprināšanu
   (2012/586/ES)
   EIROPAS PARLAMENTS,

               —

               ņemot vērā Eiropas Izglītības fonda 2010. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Izglītības fonda 2010. finanšu gada pārskatiem, ar Fonda atbildēm (1),

               —

               ņemot vērā Padomes 2012. gada 21. februāra ieteikumu (06083/2012 – C7-0051/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2008. gada 16. decembra Regulu (EK) Nr. 1339/2008, ar ko izveido Eiropas Izglītības fondu (3), un jo īpaši tās 17. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A7-0135/2012),

               1.

               sniedz Eiropas Izglītības fonda direktorei apstiprinājumu par Fonda 2010. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Izglītības fonda direktorei, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 366, 15.12.2011., 145. lpp.

      (2)  OV L 248, 16.9.2002., 1. lpp.

      (3)  OV L 354, 31.12.2008., 82. lpp.

      (4)  OV L 357, 31.12.2002., 72. lpp.
   PIELIKUMS

      EIROPAS PARLAMENTA IEPRIEKŠĒJO GADU IETEIKUMI

               Eiropas Izglītības fonds

               2006

               2007

               2008

               2009

               Darbības rezultāti

               Nnav

               Nav

                           —

                           Aicina Fondu sākt šajā un iepriekšējos gados veikto darbību diahronisku analīzi.

                           —

                           Ņemot vērā Fonda un Cedefop savstarpēji saistītās darbības jomas, aicina abas struktūras cieši sadarboties un lūdz abu šo struktūru direktoru sniegtajos darbības pārskatos regulāri par to ziņot.

                           —

                           Grūtības noteikt tiešu saikni starp Fonda projektu rezultātiem un minēto struktūru darbību.

               Aicina Fondu tā darbības, kas veiktas gadā, par kuru ir jāsniedz budžeta izpildes apstiprinājums, salīdzināt ar tām darbībām, kas veiktas iepriekšējā finanšu gadā.

               Budžeta un finanšu pārvaldība

               Fonds neievēroja budžeta pārskata sagatavošanas noteikumus; tas publiskoja tikai 2006. gada saistību apropriācijas, neminot maksājumu apropriācijas.

               Budžeta grozījumos piešķirto ieņēmumu summa nav pareiza. Tai bija jābūt EUR 1 200 000, nevis EUR 3 400 000, kuros kļūdaini ietverti no iepriekšējā gada pārnestie piešķirtie ieņēmumi.

               Nav

                           —

                           Mudina Fondu precīzāk izstrādāt budžeta procedūras, lai novērstu budžeta pārvietojumu ievērojamo skaitu.

                           —

                           Aicina Fondu saņemt valdes atļauju, kā tas paredzēts Fonda finanšu noteikumos, lai veiktu vajadzīgos pārvietojumus.

                           —

                           Atgādina par tā pienākumu ietvert kopsavilkuma pārskatu par grafiku maksājumiem, kuri turpmākajos saimnieciskajos gados jāveic, lai izpildītu budžeta saistības, kas radušās iepriekšējos finanšu gados.

               Cilvēkresursi

               Nav

               Nav

                           —

                           Aicina Fondu (sk. iekšējās revīzijas rezultātus) novērst trūkumus darbā pieņemšanas procedūrās. Darbā pieņemšanas novērtēšanas komisijām ir jāsniedz pietiekama informācija par ievērotajām procedūrām, cita starpā norādot pieņemto lēmumu pamatojumu un to pieņemšanas datumu, lai nodrošinātu minēto procedūru pārredzamību.

                           —

                           Aicina Fondu ievērot Padomes Direktīvu 2000/78/EK (1).

               nav

               Iekšējā revīzija

               Nav

               Nav

               Aicina Fondu veikt pasākumus, lai īstenotu 15 no Iekšējā revīzijas dienesta sniegtajiem 27 ieteikumiem, proti, nekavējoties ieviest noteiktus iekšējās kontroles standartus (attiecībā uz procedūru dokumentēšanu, finanšu darījumu uzraudzību un darbību nepārtrauktību) un noteiktus ieteikumus saistībā ar cilvēkresursu vadību (cilvēkresursu vadība ikgadējā plānošanā un darbības pārskatos, mērķu noteikšana un darbinieku darbā pavadītā laika reģistrēšana).

               Atzīst, ka no15 IRD ieteikumiem 11 ieteikumu īstenošana 2009. gadā tika pabeigta.

      (1)  OV L 303, 2.12.2000., 16. lpp.
    ---documentbreak---

               17.10.2012

               LV

               Eiropas Savienības Oficiālais Vēstnesis

               L 286/239

         EIROPAS PARLAMENTA REZOLŪCIJA
   (2012. gada 10. maijs)
   ar konstatējumiem, kas ir neatņemama daļa no lēmuma par Eiropas Izglītības fonda 2010. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Izglītības fonda 2010. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Izglītības fonda 2010. finanšu gada pārskatiem, ar Fonda atbildēm (1),

               —

               ņemot vērā Padomes 2012. gada 21. februāra ieteikumu (06083/2012 – C7-0051/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2008. gada 16. decembra Regulu (EK) Nr. 1339/2008, ar ko izveido Eiropas Izglītības fondu (3), un jo īpaši tās 17. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A7-0135/2012),

               A.

               tā kā Revīzijas palāta norādīja, ka tā ir guvusi pamatotu pārliecību, ka gada pārskati par 2010. finanšu gadu ir ticami un ka pakārtotie darījumi ir likumīgi un pareizi;

               B.

               tā kā 2011. gada 10. maijā Parlaments sniedza Eiropas Izglītības fonda direktorei apstiprinājumu par Fonda 2009. finanšu gada budžeta izpildi (5) un lēmumam par budžeta izpildes apstiprināšanu pievienotajā rezolūcijā Parlaments cita starpā:

                           —

                           mudināja Fondu precīzāk izstrādāt budžeta procedūras, lai novērstu budžeta pārvietojumu ievērojamo skaitu,

                           —

                           aicināja Fondu pildīt savu pienākumu, kas paredz sniegt to maksājumu grafika kopsavilkuma pārskatu, kas jāveic nākamajos finanšu gados, lai īstenotu iepriekšējos finanšu gados noteiktās budžeta saistības,

                           —

                           aicināja Fondu saņemt valdes atļauju, kā tas paredzēts Fonda finanšu noteikumos, lai veiktu vajadzīgos pārvietojumus;

               C.

               tā kā Fonda 2010. gada kopējais budžets bija EUR 19 300 000 salīdzinājumā ar EUR 20 200 000, 2009. gadā, kas ir par 4,46 % mazāk;

               D.

               tā kā sākotnējā Savienības iemaksa Fonda 2010. gada budžetā bija EUR 18 282 000 salīdzinājumā ar EUR 14 772 000, 2009. gadā (6),

      Budžeta un finanšu pārvaldība

               1.

               norāda, ka Savienības iemaksa 2009. gadā bija EUR 19 872 000 un šo summu veidoja Savienības sākotnējā iemaksa, t. i., EUR 14 772 000, un EUR 5 100 000, kas nāca no iepriekšējo gadu pārpalikuma atgūšanas; turklāt atgādina, ka Savienības sākotnējā iemaksa Fonda 2010. gada budžetā bija EUR 18 282 000; tomēr norāda, ka šai summai tika pievienoti vēl EUR 1 178 000 no pārpalikuma atgūšanas, tādējādi Savienības kopējā iemaksa 2010. gada budžetā bija EUR 19 460 000 (7);

               2.

               pieņem zināšanai, ka Fonda finanšu gada pārskatos minētais Savienības ieguldījums 2010. gadā faktiski ir EUR 19 196 840,29; pieņem zināšanai Fonda paziņojumu, ka faktiski saņemtais Savienības ieguldījums 2010. gadā bija EUR 19 297 822, t. i., EUR 19 460 000 mīnus EUR 162 178, kas ir Savienības ieguldījums natūrā; turklāt pieņem zināšanai Fonda informāciju par to, ka no Savienības saņemtās summas tas izmantojis EUR 19 196 840,29, bet atlikumu EUR 100 981,71 atmaksājis Komisijai;

               3.

               iepazinies ar Fonda finanšu gada pārskatiem, konstatē, ka tā 2010. gada budžets tika grozīts 2010. gada novembrī, lai daļēji kompensētu Fonda ieņēmumu negaidīto samazinājumu;

               4.

               iepazinies ar Fonda gada darbības pārskatu, konstatē, ka saistību apropriācijas ir izpildītas 99,9 % apmērā salīdzinājumā ar 99,8 % 2009. gadā un 98,5 % 2008. gadā, bet maksājumu apropriāciju izpildes līmenis bija 96,5 % salīdzinājumā ar aptuveni 90 % 2009. un 2008. gadā;

      Līdzekļu pārvietošana un pārnešana

               5.

               iepazinies ar Fonda gada darbības pārskatu, norāda, ka 2010. gadā budžeta līdzekļu pārvietojumu skaits samazinājās līdz 15 salīdzinājumā ar 33 pārvietojumiem 2009. gadā, bet uz nākamo gadu pārnestās saistību apropriācijas veidoja tikai 12,8 % 2010. gadā salīdzinājumā ar 17 % 2009. gadā un 15 % 2008. gadā;

      Izņēmumu reģistrācija

               6.

               iepazinies ar Fonda gada darbības pārskatu, norāda, ka 2010. gadā izņēmumu reģistrā ir reģistrēti 10 izņēmumi salīdzinājumā ar 12 izņēmumiem 2009. gadā;

               7.

               norāda, ka nevienā gadījumā finansiālais risks nepārsniedz EUR 50 000; jo īpaši norāda, ka minēto izņēmumu kopējā finansiālā vērtība ir EUR 100 183, kas veido 0,53 % no Fonda kopējā budžeta 2010. gadā;

      Publiskais iepirkums

               8.

               iepazinies ar Fonda gada darbības pārskatu, apstiprina, ka tajā ir atrunāti astoņi tiešie nolīgumi ar ārējiem līgumslēdzējiem, kuru finansiālās saistības visos gadījumos ir zemākas par EUR 50 000; norāda, ka tiešo nolīgumu kopējā vērtība ir EUR 93 575, kas veido 0,50 % no Fonda kopējā budžeta 2010. gadā;

      Cilvēkresursi

               9.

               iepazinies ar gada darbības pārskatu, norāda, ka 2010. gada beigās Fonda štatu sarakstā bija četras brīvas amata vietas salīdzinājumā ar desmit vietām 2009. gada beigās;

               10.

               konstatē, ka pašlaik Fondā strādā 128 darbinieki un 2010. gadā Fonds pieņēma darbā 15 darbiniekus, bet no darba aizgāja 10 darbinieku;

               11.

               iepazinies ar gada darbības pārskatu, pieņem zināšanai, ka Fonda pienākumu pildīšanai ir paredzētas šādas amata vietas:

                           —

                           96 pagaidu amata vietas,

                           —

                           33 līgumdarbinieki un vietējie darbinieki, kā arī

                           —

                           6 valstu norīkoti eksperti;

      Darbības rezultāti

               12.

               iepazinies ar gada darbības pārskatu, konstatē, ka Fonds ir pārskatījis savu darba rādītāju sarakstu nolūkā sekmēt mērķu atbilstību un to sasniegšanas kvantitatīvu novērtēšanu, kā arī sniegt apkopotu informāciju par Fonda darbību saistībā ar pamatuzdevumu un citu funkciju pildīšanu;

               13.

               turklāt norāda, ka Fonds ir izstrādājis projektu “vadības panelis”, lai reālajā laikā nodrošinātu svarīgākos datus savas darbības ikdienas uzraudzīšanai un jo īpaši pārvaldīšanai un ziņošanas vajadzībām;

               14.

               turklāt konstatē, ka 2010. gada sākumā tika veiksmīgi īstenota maksājumu plūsmu diferencēšana atkarībā no riska pakāpes, ieviešot vienkāršotas plūsmas zema riska darījumiem;

               15.

               atzinīgi vērtē to, ka Fonds ir veiksmīgi noslēdzis Turīnas procesa pirmo gadu, koncentrēti, dokumentēti un vispusīgi analizējot profesionālo izglītību un izglītības reformu katrā valstī, vienlaikus minot galvenās politikas tendences, problēmjautājumus un ierobežojumus, kā arī labas prakses piemērus un esošās iespējas;

      Sadarbība ar Eiropas Profesionālās izglītības attīstības centru (Cedefop)

               16.

               norāda, ka 2009. gada novembrī tika atjaunots Fonda un Cedefop sadarbības nolīgums 2010.–2013. gadam; ņem vērā, ka Fonds un Cedefop šīs sadarbības ietvaros katru gadu izstrādā kopīgu darba programmu, ko pievieno abu aģentūru darba programmai; atzinīgi vērtē Fonda ieceri turpmāk gada darbības pārskatos sniegt sīkāku informāciju par šīs kopējās darba programmas īstenošanu;

      Iekšējā revīzija

               17.

               apstiprina, ka Iekšējās revīzijas dienests (IRD) 2010. gadā veica plānošanas un uzraudzības sistēmas revīziju; jo īpaši norāda, ka IRD nāca klajā ar astoņiem ieteikumiem, no kuriem viens ir uzskatīts par ļoti svarīgu, jo tas paredz, ka Fondam ir skaidri jādefinē un jāapraksta sava gada plānošanas sistēma;

               18.

               tādēļ mudina Fondu lielāko uzmanību pievērst izmaksu ziņā lietderīgai ziņošanai Fonda valdei un galvenajām iesaistītajām personām, kas viņiem ļautu sekot līdzi Fonda darbībai;

               19.

               tāpat aicina Fondu īstenot pārējos IRD ieteikumus, kas izteikti iepriekšējo revīziju gaitā;

               20.

               iepazinies ar Fonda gada darbības pārskatu, apliecina, ka tas ir apstiprinājis 16 pārskatītos efektīvas pārvaldības standartus, kā norādīts iekšējās kontroles standartu shēmā;

               21.

               vērš uzmanību uz Parlamenta iepriekšējos budžeta izpildes apstiprinājuma ziņojumos ietvertajiem ieteikumiem, kas izklāstīti šīs rezolūcijas pielikumā;

               22.

               norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, kas iekļauti 2012. gada 10. maija rezolūcijā (8) par aģentūru darbību, finanšu pārvaldību un kontroli.

      (1)  OV C 366, 15.12.2011., 145. lpp.

      (2)  OV L 248, 16.9.2002., 1. lpp.

      (3)  OV L 354, 31.12.2008., 82. lpp.

      (4)  OV L 357, 31.12.2002., 72. lpp.

      (5)  OV L 250, 27.9.2011., 196. lpp.

      (6)  OV L 64, 12.3.2010., 926. lpp.

      (7)  OV L 64, 12.3.2010., 927. lpp.

      (8)  Pieņemtie teksti, P7_TA(2012)0164 (skatīt šā Oficiālā Vēstneša 388. lpp.).


title: Padomes Lēmums (1993. gada 20. decembris) par atsevišķu līgumu un protokolu pagaidu piemērošanu starp Eiropas Ekonomisko kopienu un atsevišķām trešajām valstīm attiecībā uz tekstilizstrādājumu tirdzniecību (Albāniju, Armēniju, Azerbaidžānu, Baltkrieviju, Bulgāriju, Čehijas Republiku, Gruziju, Kazahstānu, Kirgizstānu, Latviju, Lietuvu, Moldovu, Mongoliju, Rumāniju, Krievijas Federāciju, Slovākijas Republiku, Slovēniju, Tadžikistānu, Turkmenistānu, Ukrainu, Uzbekistānu)

text:
Svarīgs juridisks paziņojums

|

31994D0277

Oficiālais Vēstnesis L 123 , 17/05/1994 Lpp. 0001 - 0002 Speciālizdevums somu valodā: Nodaļa 11 Sējums 31 Lpp. 0003  Speciālizdevums zviedru valodā: Nodaļa 11 Sējums 31 Lpp. 0003

		Padomes Lēmums(1993. gada 20. decembris)par atsevišķu līgumu un protokolu pagaidu piemērošanu starp Eiropas Ekonomisko kopienu un atsevišķām trešajām valstīm attiecībā uz tekstilizstrādājumu tirdzniecību (Albāniju, Armēniju, Azerbaidžānu, Baltkrieviju, Bulgāriju, Čehijas Republiku, Gruziju, Kazahstānu, Kirgizstānu, Latviju, Lietuvu, Moldovu, Mongoliju, Rumāniju, Krievijas Federāciju, Slovākijas Republiku, Slovēniju, Tadžikistānu, Turkmenistānu, Ukrainu, Uzbekistānu)(94/277/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 113. pantu saistībā ar tā 228. pantu,ņemot vērā Komisijas priekšlikumu,tā kā Komisija Kopienas vārdā ir risinājusi sarunas ar Albāniju, Armēniju, Azerbaidžānu, Baltkrieviju, Gruziju, Kazahstānu, Kirgizstānu, Latviju, Lietuvu, Moldovu, Mongoliju, Krievijas Federāciju, Tadžikistānu, Turkmenistānu, Ukrainu, Uzbekistānu par tekstilizstrādājumu tirdzniecības līgumiem;tā kā divpusējie līgumi ar Albāniju, Armēniju, Azerbaidžānu, Baltkrieviju, Gruziju, Kazahstānu, Kirgizstānu, Latviju, Lietuvu, Moldovu, Mongoliju, Krievijas Federāciju, Tadžikistānu, Turkmenistānu, Ukrainu, Uzbekistānu par tekstilizstrādājumu tirdzniecību no 1993. gada 1. janvāra būtu jāpiemēro kā pagaidu līgumi līdz to noslēgšanai vajadzīgo procedūru pabeigšanai, pastāvot atbilstošai pagaidu piemērošanai no partnervalstu puses;tā kā Komisija Kopienas vārdā ir risinājusi sarunas ar Slovēniju par divpusējo tekstilizstrādājumu tirdzniecības līgumu;tā kā divpusējais līgums par tekstilizstrādājumu tirdzniecību ar Slovēniju būtu no 1993. gada 1. janvāra būtu jāpiemēro kā pagaidu līgums līdz tā noslēgšanai vajadzīgo procedūru pabeigšanai, pastāvot atbilstošai pagaidu piemērošanai no Slovēnijas puses;tā kā Komisija Kopienas vārdā ir risinājusi sarunas par Eiropas līgumu par tekstilizstrādājumu tirdzniecību papildu protokoliem ar Bulgārijas Republiku, Čehijas Republiku, Slovākijas Republiku un Rumāniju;tā kā Eiropas līguma par tekstilizstrādājumu tirdzniecību ar Čehijas un Slovākijas Federālo Republiku papildu protokoli, pirmkārt, starp Kopienu un Čehijas Republiku un, otrkārt, starp Kopienu un Slovākijas Republiku būtu no 1993. gada 1. janvāra jāpiemēro kā pagaidu līgumi līdz to noslēgšanai vajadzīgo procedūru pabeigšanai, pastāvot atbilstošai pagaidu piemērošanai no partnervalstu puses;tā kā Eiropas līguma par tekstilizstrādājumu tirdzniecību ar Rumāniju papildu protokols būtu no 1993. gada 1. maija jāpiemēro kā pagaidu protokols līdz tā noslēgšanai vajadzīgo procedūru pabeigšanai, pastāvot atbilstošai pagaidu piemērošanai no partnervalsts puses;tā kā Eiropas līguma par tekstilizstrādājumu tirdzniecību ar Bulgārijas Republiku papildu protokols būtu jāpiemēro kā pagaidu protokols no datuma, kad stājas spēkā 1993. gada 8. martā parakstītais Pagaidu līgums starp Eiropas Ekonomikas kopienu un Bulgārijas Republiku, līdz tā noslēgšanai vajadzīgo procedūru pabeigšanai, pastāvot atbilstošai pagaidu piemērošanai no partnervalsts puses,IR PIEŅĒMUSI ŠĀDU LĒMUMU.1. pantsDivpusējie līgumi par tekstilizstrādājumu tirdzniecību starp Eiropas Ekonomikas kopienu no vienas puses un Albāniju, Armēniju, Azerbaidžānu, Baltkrieviju, Gruziju, Kazahstānu, Kirgizstānu, Latviju, Lietuvu, Moldovu, Mongoliju, Krievijas Federāciju, Tadžikistānu, Turkmenistānu, Ukrainu un Uzbekistānu attiecīgi no otras puses tiek no 1993. gada 1. janvāra piemēroti kā pagaidu līgumi līdz to oficiālai noslēgšanai, ja tos atbilstoši piemēro partnervalstis.Divpusējais līgums par tekstilizstrādājumu tirdzniecību starp Eiropas Ekonomikas kopienu un Slovēnijas Republiku tiek no 1993. gada 1. septembra piemērots kā pagaidu līgums līdz tā oficiālai noslēgšanai, ja to atbilstoši piemēro Slovēnijas Republika.Eiropas līguma par tekstilizstrādājumu tirdzniecību starp Eiropas Ekonomikas kopienu un Čehijas un Slovākijas Federālo Republiku papildu protokoli, pirmkārt, starp Kopienu un Čehijas Republiku un, otrkārt, starp Kopienu un Slovākijas Republiku tiek no 1993. gada 1. janvāra piemēroti kā pagaidu protokoli līdz to oficiālai noslēgšanai, ja tos atbilstoši piemēro partnervalstis.Eiropas līguma par tekstilizstrādājumu tirdzniecību starp Eiropas Ekonomikas kopienu un Rumāniju papildu protokols tiek no 1993. gada 1. maija piemērots kā pagaidu protokols līdz tā oficiālai noslēgšanai, ja to atbilstoši piemēro Rumānija.Eiropas līguma par tekstilizstrādājumu tirdzniecību starp Eiropas Ekonomikas kopienu un Bulgārijas Republiku papildu protokols tiek piemērots kā pagaidu līgums no datuma, kad stājas spēkā 1993. gada 8. martā parakstītais Pagaidu līgums starp Eiropas Ekonomikas kopienu un Bulgārijas Republiku, līdz tā oficiālai noslēgšanai, ja to atbilstoši piemēro Bulgārija.2. pantsŠim lēmumam tiek pievienoti parafēto līgumu un protokolu teksti.Briselē, 1993. gada 20. decembrīPadomes vārdā —priekšsēdētājsW. Claes--------------------------------------------------